પોતાના રહસ્યાત્મક અધ્યાત્મ અનુભવોને વાચા આપતું આ સાહિત્ય‚ પુરૂષ સર્જકો દ્વારા રચાયેલા સાહિત્યની સમાંતરે બલ્કે ક્યારેક તો મૂઠી ઊંચેરૂં થઈને લોકકંઠે લોકભજનિકોની કંઠસ્થ પરંપરાએ ટકી રહ્યું છે‚ જીવંત પ્રવાહ રૂપે વહેતું રહ્યું છે. સ્વાનુભૂતિ‚ વિચાર‚ જ્ઞાન‚ દર્શન‚ સાધના‚ ભક્તિ‚ ભાષા‚ શૈલી‚ છંદ‚ અલંકાર‚ રસ કે અભિવ્યક્તિ…. એમ તમામ દ્રષ્ટિએ સંત-ભક્ત-ભજનિક કવયિત્રીઓની વાણી આપણને આકર્ષે છે.